CELEX: 32020D1548
Language: hr
Date: 2020-10-13 00:00:00
Title: Odluka Političkog i sigurnosnog odbora (ZVSP) 2020/1548 od 13. listopada 2020. o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/2/2020)

26.10.2020   
               
               
                  HR
               
               
                  Službeni list Europske unije
               
               
                  L 354/5
               
            
         ODLUKA POLITIČKOG I SIGURNOSNOG ODBORA (ZVSP) 2020/1548
         od 13. listopada 2020.
         o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/2/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Zajedničku akciju Vijeća 2005/889/ZVSP od 25. studenoga 2005. o uspostavi Misije pomoći Europske unije za granični prijelaz Rafah (EU BAM Rafah) (1), a posebno njezin članak 10. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Na temelju članka 10. stavka 1. Zajedničke akcije 2005/889/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja Misije pomoći Europske unije za granični prijelaz Rafah (EU BAM Rafah), uključujući odluku o imenovanju voditelja misije.
                  
               
                     (2)
                  
                  
                     PSO je 8. prosinca 2017. donio Odluku Političkog i sigurnosnog odbora (ZVSP) 2017/2430 (2) kojom je g. Günther FREISLEBEN imenovan voditeljem misije EU BAM Rafah za razdoblje od 4. prosinca 2017. do 30. lipnja 2018.
                  
               
                     (3)
                  
                  
                     Mandat g. Günthera FREISLEBENA kao voditelja misije EU BAM Rafah redovito se produljivao, posljednji put do 30. listopada 2020. na temelju Odluke Političkog i sigurnosnog odbora (ZVSP) 2020/1011 (3).
                  
               
                     (4)
                  
                  
                     Vijeće je 30. lipnja 2020. donijelo Odluku (ZVSP) 2020/955 (4) o izmjeni Zajedničke akcije 2005/889/ZVSP i produljenju trajanja misije EU BAM Rafah do 30. lipnja 2021.
                  
               
                     (5)
                  
                  
                     Visoki predstavnik Unije za vanjske poslove i sigurnosnu politiku predložio je 8. listopada 2020. imenovanje g. Mihai-Florina BULGARIUA voditeljem misije EU BAM Rafah,
                  
               DONIO JE OVU ODLUKU:
         
            Članak 1.
            G. Mihai-Florin BULGARIU imenuje se voditeljem Misije pomoći Europske unije za granični prijelaz Rafah (EU BAM Rafah) za razdoblje od 1. studenoga 2020. do 30. lipnja 2021.
         
         
            Članak 2.
            Ova Odluka stupa na snagu na dan donošenja.
            Primjenjuje se od 1. studenoga 2020.
         
         
            Sastavljeno u Bruxellesu 13. listopada 2020.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 327, 14.12.2005., str. 28.
         
         
            (2)  Odluka Političkog i sigurnosnog odbora (ZVSP) 2017/2430 od 8. prosinca 2017. o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/2/2017) (SL L 344, 23.12.2017., str. 9.).
         
            (3)  Odluka Političkog i sigurnosnog odbora (ZVSP) 2020/1011 od 2. srpnja 2020. o produljenju mandata voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2020) (SL L 224, 13.7.2020., str. 9.).
         
            (4)  Odluka Vijeća (ZVSP) 2020/955 od 30. lipnja 2020. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 212, 3.7.2020., str. 18.).